**Megjelent az Új Nemzeti Kiválósági Program 2019/20 tanévre kiírt Ösztöndíjpályázata**

**Mi az ÚNKP?**

Az Új Nemzeti Kiválóság Program 2016-ban indult, **több témakörben kiírt ösztöndíjpályázatokat magában foglaló program**, melynek célja, hogy a felsőoktatásban részt vevő hallgatói, kutatói kiválóságot támogassa. Az ÚNKP olyan – alap-, mester- vagy doktori képzésben tanuló – hallgatókat, doktorjelölteket, valamint fiatal oktatókat, kutatókat támogat, akik a programban részt vevő felsőoktatási intézményben eredményes kutatási és alkotói tevékenységet folytatnak. A fogadó felsőoktatási intézmények nyertes pályázóik ösztöndíjösszege 40 százalékának megfelelő kutatási-működési támogatásban részesülnek.

**Mi az ÚNKP célja és jelentősége?**

* Az ÚNKP a kutatói életpálya egyes szakaszaiban a kutatás és innováció területén nyújtott nemzetközi színvonalú támogatással **elősegíti a jövő nemzedék kutatói, művészeti életpályára vonzását**, illetve a már pályán lévő kutatók, művészek kutatói, alkotói tevékenységének kibontakozását.
* Az ÚNKP megfelelő **motivációt és presztízst jelenthet** a kutatási tevékenységet végző hallgatóknak, valamint komoly segítséget nyújthat ahhoz, hogy az ösztöndíjban részesülők szakmai munkájukra koncentrálhassanak.
* A kiválóság támogatása **serkenti a versenyt**, a kutatói, alkotói korfa kiegyensúlyozottabbá válását, a felhalmozott tudás magyarországi hasznosulását.
* Az ÚNKP közvetve **erősíti a felsőoktatási alapkutatásokat**, a kiemelkedő kutatói, alkotói munka támogatásával példaértékű mintát biztosít a kiválóság elismerésére.
* Az ÚNKP elősegíti, hogy a magyar intézményekben felhalmozódott szakmai ismeretek, kutatási, alkotói **eredmények hozzáférhetővé és felhasználhatóvá váljanak** a tudományos, művészi közösség számára.

**Az ÚNKP hozzájárul az oktatói és kutatói utánpótlás megfelelő biztosításához és hazánk nemzetközi versenyképességének javításához.**

**2019/20-as tanévben megjelent pályázatok**

1. [**Felsőoktatási Alapképzés Hallgatói Kutatói Ösztöndíj Pályázati Kiírás**](http://www.unkp.gov.hu/palyazatok/felsooktatasi-alapkepzes-hallgatoi-kutatoi-osztondij/palyazati-felhivas-unkp-19-1)célja az alapképzésben részt vevő, tehetséges hallgatók kutatási tevékenységének és szakmai fejlődésének támogatása.
2. [**Felsőoktatási Mesterképzés Hallgatói Kutatói Ösztöndíj Pályázati Kiírás**](http://www.unkp.gov.hu/palyazatok/felsooktatasi-mesterkepzes-hallgatoi-kutatoi-osztondij/palyazati-felhivas-unkp-19-2)célja a mester- (osztatlan) képzésben részt vevő, tehetséges hallgatók kutatási tevékenységének és szakmai fejlődésének támogatása.
3. [**Felsőoktatási Doktori Hallgatói, Doktorjelölti Kutatói Ösztöndíj Pályázati Kiírás**](http://www.unkp.gov.hu/palyazatok/felsooktatasi-doktori-hallgatoi-doktorjelolti-kutatoi-osztondij/palyazati-felhivas-unkp-19-3)célja a kiemelkedő tudományos és művészi eredményeket felmutató, doktori képzésben részt vevő hallgatók, doktorjelöltek kutatási és alkotó tevékenységének és szakmai fejlődésének támogatása.
4. [**Bolyai+ Felsőoktatási Fiatal Oktatói, Kutatói Ösztöndíj Pályázati Kiírás**](http://www.unkp.gov.hu/palyazatok/bolyai-felsooktatasi-fiatal-oktatoi-kutatoi-osztondij-fiatal-oktatoi-kutatoi-osztondij/palyazati-felhivas-unkp-19-4)célja a kiemelkedő tudományos és művészi kutatási eredményeket felmutató, az MTA Bolyai János Kutatási Ösztöndíjában részesülő oktatók, kutatók támogatása.
5. [**„Tehetséggel fel!” Felsőoktatást Megkezdő Kutatói Ösztöndíj Pályázati Kiírás**](http://www.unkp.gov.hu/palyazatok/tehetseggel-fel-felsooktatast-megkezdo-kutatoi-osztondij/palyazati-felhivas-unkp-19-5)célja a középiskolai tanulmányaikat sikeresen befejező, a középiskolai tudományos tanulmányi versenyen eredményesen teljesítő, alapképzésre, osztatlan mesterképzésre jelentkező, elsőéves tehetséges hallgatók kutatási tevékenységének és szakmai fejlődésének támogatása, valamint a tanulmányi kötelezettségen túlmutató kutatói tevékenység támogatása.

A pályázatok letölthetők és minden további információ az alábbi oldalon érhető el:

[www.unkp.hu](http://www.unkp.hu)

Pályázat benyújtási határideje: **2019. június 6.,** a „Tehetséggel fel!” konstrukció esetében **2019. június 20.**

A Magyar Képzőművészeti Egyetemen az ÚNKP pályázatokkal kapcsolatban további felvilágosítást a Rektori és Kancellári Titkárságon Dr. Bodolai-Marcsek Mariannától lehet kérni.

E-mail: bodolai.marianna@mke.hu

Telefon: 06 1 666 2560

Személyesen: K-Cs 9.00-11.00